महिला क्रिकेट टोली घोषणा
रुबिना क्षेत्रीको कप्तानीमा नेपालले मलेसियाविरुद्ध हुने पाँच ट्वान्टी–२० अन्तर्राष्ट्रिय शृंखलाका लागि बिहीबार १४ सदस्यीय अन्तिम महिला क्रिकेट टोली घोषणा गरेको छ । 
काठमाडौँ — रुबिना क्षेत्रीको कप्तानीमा नेपालले मलेसियाविरुद्ध हुने पाँच ट्वान्टी–२० अन्तर्राष्ट्रिय शृंखलाका लागि बिहीबार १४ सदस्यीय अन्तिम महिला क्रिकेट टोली घोषणा गरेको छ । टोलीमा छनोट खेलाडीमा सीता रानामगर, इन्दु बर्मा, कविता कुँवर, कविता जोशी, अस्मिना कर्माचार्य, कृतिका मरासिनी, विन्दु रावल, अप्सरी बेगम, काजोल श्रेष्ठ, सम्झना खड्का, ईश्वरी विष्ट, ज्योति पाण्डे र सरस्वती चौधरी छन् । १८ सदस्यीय प्रारम्भिक टोलीमा रहेकाबाट संगीता राई, ममता चौधरी, सोनु पाख्रिन र सृष्टि जैसीलाई अन्तिम सूचीमा राखिएको छैन । नेपालको प्रशिक्षकमा सामसनजंग थापा छन् । मलेसिया र नेपालबीच मे २९ र ३०, जुन १, ३ र ४ मा मलेसियास्थित वाईएसडी–युकेएम ओभलमा खेल हुनेछ ।